CELEX: 62016CN0123
Language: fi
Date: 2016-02-27 00:00:00
Title: Asia C-123/16 P: Valitus, jonka Orange Polska SA on tehnyt 27.2.2016 unionin yleisen tuomioistuimen (kahdeksas jaosto) asiassa T-486/11, Orange Polska v. komissio, 17.12.2015 antamasta tuomiosta

30.5.2016   
            
            
               FI
            
            
               Euroopan unionin virallinen lehti
            
            
               C 191/10
            
         Valitus, jonka Orange Polska SA on tehnyt 27.2.2016 unionin yleisen tuomioistuimen (kahdeksas jaosto) asiassa T-486/11, Orange Polska v. komissio, 17.12.2015 antamasta tuomiosta
   (Asia C-123/16 P)
   (2016/C 191/12)
   Oikeudenkäyntikieli: englanti
   
      Asianosaiset
   
   
      Valittaja: Orange Polska SA (edustajat: barrister D. M. Beard, QC, barrister A. Howard, adwokat M. Modzelewska de Raad, ja adwokat P. Paśnik)
   
      Muut osapuolet: Euroopan komissio, Polska Izba Informatyki i Telekomunikacji ja European Competitive Telecommunications Association
   
      Vaatimukset
   
   Valittaja vaatii, että unionin tuomioistuin
   
               —
            
            
               kumoaa kyseisen tuomion
            
         
               —
            
            
               kumoaa asianomaisen päätöksen kokonaisuudessaan tai vaihtoehtoisesti
            
         
               —
            
            
               kumoaa asianomaisen päätöksen 2 artiklan kokonaisuudessaan tai vaihtoehtoisesti
            
         
               —
            
            
               alentaa kyseisessä artiklassa määrättyä sakkoa asianmukaiseksi katsomallaan määrällä tai vaihtoehtoisesti
            
         
               —
            
            
               palauttaa päätöksen komissioon sakkojen osalta ja
            
         
               —
            
            
               velvoittaa komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Valittaja esittää valituksensa tueksi kolme valitusperustetta, joista ensimmäisessä kiistetään riidanalaisessa komission päätöksessä kilpailusääntöjen rikkomisesta tehdyn toteamuksen aineellinen pätevyys ja joista kaksi jälkimmäistä on kohdistettu tämän päätöksen 2 artiklassa määrättyjen sakkojen määrään.
   
               a.
            
            
               Valittaja väittää ensinnäkin, että unionin yleinen tuomioistuin teki oikeudellisen sekä perusteluja koskevan virheen, kun se ei vaatinut komissiota osoittamaan minkäänlaista oikeutettua intressiä tutkinnan suorittamiseksi ja kilpailusääntöjen rikkomisen toteavan päätöksen antamiseksi menneisyydessä tapahtuneen menettelyn perusteella.
            
         
               b.
            
            
               Unionin yleinen tuomioistuin teki toiseksi lukuisia oikeudellisia virheitä ja/tai otti todisteet huomioon vääristyneellä tavalla hyväksyessään komission arvioinnin kilpailusääntöjen rikkomisen vaikutuksista sakkojen määrän laskemiseksi.
            
         
               c.
            
            
               Unionin yleinen tuomioistuin teki kolmanneksi oikeudellisia virheitä ja arvioi todisteita ilmeisen virheellisesti jättäessään ottamatta huomioon Orangen tekemät investoinnit sakkojen määrän alentamiseksi lieventävien seikkojen perusteella.